Armand Massard

Armand Massard (1884 m. gruodžio 1 d. – 1971 m. balandžio 9 d.) – Prancūzijos fechtavimo sportininkas, olimpinis čempionas, Prancūzijos tautinio olimpinio komiteto prezidentas, Tarptautinio olimpinio komiteto narys, žurnalistas.

Biografija 
1920 m. vasaros olimpinėse žaidynėse Massard startavo vyrų fechtavimosi špagomis varžybose. Komandinėje rungtyje kartu su Prancūzijos rinktine pelnė bronzos medalius. Individualių varžybų finale nugalėjo bendratautį Alexandre Lippmann ir tapo olimpiniu čempionu. 1924 m. vasaros olimpinėse žaidynėse užimta 5-oji vieta. 1928 m. vasaros olimpinėse žaidynėse individualiose varžybose špaga medalių nepelnė, o komandinėje įskaitoje iškovotas sidabras.

Vėliau dirbo žurnalistu ir redaktoriumi laikraščiuose La Presse, La Liberté ir Le Figaro.

Nuo 1933 m. iki 1967 m. ėjo prezidento pareigas Prancūzijos tautiniame olimpiniame komitete ir Prancūzijos fechtavimo federacijoje. Nuo 1946 m. iki 1970 m. Tarptautinio olimpinio komiteto narys, 1952 m. - 1956 m. TOK viceprezidentas.

Nuorodos 
 Olympedia svetainėje

Prancūzijos fechtuotojai
Prancūzijos olimpiečiai
Tarptautinio olimpinio komiteto nariai
Žurnalistai